
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 128
                                                                din 25 iulie 2019
privind însuşirea şi aprobarea documentaţiei actualizate în faza Proiect Tehnic pentru obiectivul de investiţii: „Amenajare curte interioară la Şcoala Gimnazială „Victor Jinga“ din Municipiul Sighişoara, Judeţul Mureş”
Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 19.156/09.07.2019 și la Consiliul Local Sighișoara cu nr. 19.982/17.07.2019, de referatul de aprobare, înregistrat cu nr. 19.155/09.07.2019, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Ținând cont de prevederile Legii nr. 98/2016 privind achizițiile publice, cu modificările şi completările ulterioare;

Având în vedere și prevederile H.G. nr. 907/2016 privind etapele de elaborare și conținutul - cadru al documentaţiilor tehnico - economice aferente obiectivelor/proiectelor de investiţii finanțate din fonduri publice, cu modificările şi completările ulterioare;

Având în vedere Hotărârea Consiliului Local Sighișoara nr. 146/27.08.2015 privind însușirea și aprobarea documentaţiei de avizare a lucrărilor de intervenţii pentru obiectivul de investiţii: „Amenajare curte interioară la Şcoala Gimnazială „Victor Jinga“ din Municipiul Sighişoara, Judeţul Mureş”;
Având în vedere adresa cu nr. 1.060/19.06.2019, înaintată de conducerea Şcolii Gimnaziale „Victor Jinga“ şi înregistrată la Municipiul Sighişoara cu nr. 17.410/21.06.2019, prin care se menţionează necesitatea actualizării sumei alocate pentru execuţia lucrărilor la obiectivul de investiţii: „Amenajare curte interioară la Şcoala Gimnazială „Victor Jinga“ din Municipiul Sighişoara, Judeţul Mureş”;
Având în vedere Procesul - verbal cu nr. 19.134/09.07.2019 al Comisiei Tehnico - Economice, prin care s-a analizat şi s-a avizat favorabil documentaţia actualizată în faza Proiect Tehnic pentru obiectivul de investiţii: „Amenajare curte interioară la Şcoala Gimnazială „Victor Jinga“ din Municipiul Sighişoara, Judeţul Mureş”;
Văzând Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 19.157/09.07.2019, prin care se propune însuşirea şi aprobarea documentaţiei actualizate în faza Proiect Tehnic pentru obiectivul de investiţii: „Amenajare curte interioară la Şcoala Gimnazială „Victor Jinga“ din Municipiul Sighişoara, Judeţul Mureş”;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „b”, alin. (4) lit. „d”, alin. (14), art. 139 alin. (1), alin. (3) şi a art. 196 alin. (1) lit. „a” din Ordonanţa de Urgenţă a Guvernului nr. 57/2019 privind Codul administrativ,

H O T Ă R Ă Ş T E:

Art. 1. Se însuşeşte şi se aprobă documentaţia actualizată în faza Proiect Tehnic pentru obiectivul de investiţii: „Amenajare curte interioară la Şcoala Gimnazială „Victor Jinga“ din Municipiul Sighişoara, Judeţul Mureş”, având valoarea totală a investiției de 692.484,00 lei cu T.V.A., respectiv de 582.370,32 lei fără T.V.A., din care C+M 522.783,66 lei cu T.V.A., respectiv 439.314,00 lei fără T.V.A.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighișoara, Biroul Buget, Contabilitate, Salarizare – Direcţia Economică, Biroul Achiziții, Accesare Fonduri Europene și Management Proiecte, Serviciul Tehnic, Investiţii - Urmărire Contracte, Monitorizare Servicii de Utilităţi Publice din cadrul Municipiului Sighișoara și Şcoala Gimnazială „Victor Jinga“.

Art. 3. Prin grija Secretarului General al Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.

PREŞEDINTE DE ŞEDINŢĂ,

  

         Buzogany Erzsebet        

                                Contrasemnează/Avizat pentru legalitate

          SECRETAR GENERAL,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Biroul Buget, Contabilitate, Salarizare – Direcția Economică;

  1 ex. Biroul Achiziții, Accesare Fonduri Europene și Management Proiecte;

  1 ex. Şcoala Gimnazială „Victor Jinga“.
11 ex.

B.A.               
